**Οδηγός για διδακτορικούς φοιτητές**

**Τμήματος Επικοινωνίας και ΜΜΕ**

**Εθνικού και Καποδιστριακού Πανεπιστημίου Αθηνών**

Το Τμήμα Επικοινωνίας και Μέσων Μαζικής Ενημέρωσης (ΕΜΜΕ) του Εθνικού και Καποδιστριακού Πανεπιστημίου Αθηνών (ΕΚΠΑ) ανήκει στη Σχολή Οικονομικών και Πολιτικών Επιστημών (ΟΠΕ) και στεγάζεται στο Γρυπάρειο Μέγαρο (Σοφοκλέους 1). Τα μαθήματα γίνονται στον 1ο, 2ο και 3ο όροφο του κτηρίου επί της Σοφοκλέους 1.

Η Γραμματεία εξυπηρετεί τους μεταπτυχιακούς φοιτητές και διδακτορικούς φοιτητές κατά προτεραιότητα ηλεκτρονικά ή Δευτέρα έως Παρασκευή 9:00-15:00 (Σοφοκλέους 1, 1ος όροφος γραφείο 104). Γραμματέας του ΠΜΣ είναι η κ. Φωτεινή Σκεντέρη (τηλ. Επικοινωνίας: 210 3689457, ηλεκτρονική διεύθυνση: secr@media.uoa.gr)

Στη διαδικτυακή διεύθυνση <http://www.media.uoa.gr/> μπορείτε να βρείτε όλες τις πληροφορίες που αφορούν στο Τμήμα (διδακτικό και διοικητικό προσωπικό, στοιχεία επικοινωνίας, δομή Τμήματος, Εργαστήρια, κλπ.) Αιτήσεις για χορήγηση πιστοποιητικών φοίτησης κ.λ.π γίνονται μέσω του eprotocol.uoa.gr

Στην ηλεκτρονική διεύθυνση <https://www.media.uoa.gr/metaptychiakes_spoydes/didaktorikes_spoydes/>

μπορείτε να αναζητήσετε πληροφορίες για το διδακτορικό καθώς και για τον **Εσωτερικό Κανονισμό Λειτουργίας** του

Είναι σημαντικό να παρακολουθείτε τις ανακοινώσεις των διδασκόντων και της Γραμματείας, οι οποίες αναρτώνται στον **Πίνακα Ανακοινώσεων** στη διεύθυνση

<https://eclass.uoa.gr/modules/announcements/?course=MEDIA254>

Υπάρχει η δυνατότητα να λαμβάνετε ενημέρωση μέσω email για όλες τις ανακοινώσεις με μια απλή εγγραφή στη συγκεκριμένη σελίδα και θα σας συνιστούσαμε να το κάνετε, ώστε να μην χάνετε καμία ανακοίνωση.

Η **βιβλιοθήκη** της Σχολής στεγάζεται στο κτήριο επί της οδού Αιόλου 42-44 & Κολοκοτρώνη και μπορείτε να την αναζητήσετε στο facebook (Βιβλιοθήκη Σχολής ΟΠΕ).

Με την εγγραφή σας, λαμβάνετε έναν **αριθμό μητρώου** (ΑΜ), ο οποίος σχηματίζεται ως εξής: 7983 ΧΧΧΧ ΧΧΧΧΧ

(κωδικός Τμήματος ΕΜΜΕ) (κωδικός χρονολογία εγγραφής στο Τμήμα) (πενταψήφιος προσωπικός αριθμός)

Χρησιμοποιώντας τον ΑΜ σας και τον αριθμό του δελτίου ταυτότητάς σας εγγράφεστε στις ηλεκτρονικές υπηρεσίες του ΕΚΠΑ, δημιουργώντας έναν λογαριασμό στην διεύθυνση

<https://webadm.uoa.gr>

Αφού συμπληρώσετε την αίτηση εγγραφής, θα λάβετε έναν αριθμό πρωτοκόλλου, καθώς και έναν αριθμό PIN, που θα σας χρησιμεύσουν στην ενεργοποίηση του λογαριασμού σας. Στη συνέχεια προωθείτε την αίτηση στην Γραμματεία του Τμήματος στο email (secr@media.uoa.gr). για να υπογραφεί και να σφραγιστεί, ώστε στη συνέχεια να σταλεί στο Κέντρο Λειτουργίας και Διαχείρισης Δικτύου στη διεύθυνση helpdesk@noc.uoa.gr Σε διάστημα μίας ή δύο εργάσιμων ημερών, επιλέγετε τον σύνδεσμο webadm.uoa.gr και κάνετε την "Ενεργοποίηση Λογαριασμού (μέσω PIN)" με τον( αριθμό πρωτ και αριθμό PIN)

**ΠΡΟΣΟΧΗ: ΚΡΑΤΕΙΣΤΕ ΤΟ PIN ΠΟΥ ΘΑ ΣΑΣ ΔΩΘΕΙ ΣΤΗΝ ΑΙΤΗΣΗ ΚΑΘΩΣ ΘΑ ΤΟ ΧΡΗΣΙΜΟΠΟΙΕΙΣΕΤΕ ΓΙΑ ΤΗΝ ΕΝΕΡΓΟΠΟΙΗΣΗ ΤΟΥ ΛΟΓΑΡΙΑΣΜΟΥ ΣΑΣ**

Για να εκδώσετε την ακαδημαϊκή σας ταυτότητα (πάσο) επισκέπτεστε τη διεύθυνση <http://academicid.minedu.gov.gr>. Εκτός από το όνομα χρήστη (με τη μορφή smeΧΧΧΧΧΧ), θα χρειαστεί να ανεβάσετε μια φωτογραφία σε ψηφιακή μορφή. **Προσοχή**: η φωτογραφία πρέπει να είναι **τύπου αστυνομικής ταυτότητας**, διαφορετικά δεν θα εγκρίνεται από τη Γραμματεία.

Παράλληλα θα πρέπει να εγγραφείτε στην πλατφόρμα **eclass.uoa.gr**,ώστε να έχετε πρόσβαση στο υλικό που αναρτούν οι διδάσκοντες για τα μαθήματα που παρακολουθείτε.